	
	RAPORTUL VIZITEI DE MONITORIZARE & EVALUARE



Subrecipient: Centrul pentru Politici și Servicii de Sănătate (CPSS) 
Dată: 11 martie 2016
Locație: București, Biroul CPSS 

Participanți:
RAA: Fidelie Kalambayi, Andrei Dobre
CPSS: Ioana Dărămuș, Dana Fărcășanu, 

Proiect: Furnizarea de intervenţii integrate de suport comunitar în vederea depistării active şi a îmbunătăţirii aderenţei la tratament a cazurilor de tuberculoză ( TB) - M1I2S2

Obiectivul vizitei: Monitorizarea progresului activităților implementate de subrecipient (SR) în proiectul M1I2S2

Metode: interviuri cu membrii echipei de implementare; 

CONCLUZII
Ref. identificarea activă a cazurilor TB și DOT comunitar
· Conform metodologiei proiectului, lucrătorii comunitari (asistenți medicali comunitari, mediatori sanitari, medici de familie și asistenții lor) ar trebui să efectueze nu doar DOT pentru pacienții cu TB eligibili, ci și identificare activă a cazurilor de TB (adică identificarea suspecților TB și referirea acestora la dispensarul TB pentru diagnostic). Pentru fiecare suspect diagnosticat pozitiv (nu și pentru suspectul referit), lucrătorul comunitar va fi recompensat cu 3 tichete cadou. SR apreciază că lucrătorii comunitari nu efectuează sistematic și acțiuni de identificarea activă din următoarele motive:
· Nu au suficient timp. Pe lângă furnizarea de DOT pentru pacienții incluși în proiect, lucrătorii comunitari au și responsabilități care țin de locul lor de muncă de bază. 
· Nu sunt motivați, deoarece primesc tichete cadou doar dacă suspectul identificat se dovedește a fi pozitiv. Atât timp cât ei nu pot efectua acompanierea suspecților la dispensar, nu au siguranța că aceștia se duc pentru testare. În plus, chiar dacă suspecții s-ar duce la dispensar, SR nu utilizează un sistem de follow-up a cazurilor referite. În esență, fără să dovedească cazuri TB confirmate, lucrătării comunitari nu pot primi stimulente pentru munca de identificare activă.
· Nu au suficientă experiență în identificare activă a suspecților TB într-o comunitate.
· SR speră ca identificarea activă în comuntate să fie susținută, începând cu octombrie 2016, de caravana PNPSCT (un nou proiect prin care persoanele din comunități cu acces redus la servicii de diagnostic vor primi screening TB prin intermediul unui serviciu mobil). 
· Echipa de M&E a Primitorului Principal (PP) a atras atenția SR că în urma vizitelor pe teren au reieșit următoarele:
· Asistenții medicali comunitari (AMC) și mediatorii sanitari (MS) furnizează DOT doar pacienților cu TB care le-au fost alocați în cadrul proiectului Fondului Global, nu tuturor pacienților cu TB din localitatea pe care o deservesc.
· Totodată, aceștia sunt suprasolicitați de angajatori (primăriile) pentru activități care nu au legătură cu fișa postului unui AMC-ist sau MS (ex.: activități de asistență socială, activități administrative). Astfel, unii dintre ei ajung rar pe teren, în comunitate.

Ref. tipărituri și achiziție de telefoane mobile
· Manualul de DOT prevăzut în proiect este în curs de elaborare. Pliantul (care urmează să fie distribuit în comunități, în scop de informare a populației) a fost realizat și a primit acordul PNPSCT pentru conținut. Cu toate acestea SR apreciază că tipărirea și distribuirea pliantului nu este o activitate neapărat necesară pentru obiectivul proiectului, că fondurile prevăzute ar putea fi alocate către alte activități necesare proiectului sau către alte tipuri de tipărituri. SR a solicitat echipei de M&E a Primitorului Principal să analizeze contractul încheiat cu firma de tipărituri și să evalueze dacă se poate pune în practică această propunere. 
· SR estimează că nu va avea nevoie să cheltuiască cca 80% din bugetul planificat inițial pentru achiziția de telefoane mobile destinate lucrătorilor comunitari. 

Ref. proceduri de monitorizare-evaluare ale SR
· SR organizează lunar, la nivelul fiecărui judeţ, întâlniri cu coordonatorii județeni ai lucrătorilor comunitari pentru informare și planificarea activităților din luna următoare.
· SR a început discuţia prin a defini mai bine “DOT ambulator” care reprezintă procentul de pacienţi care îşi iau tratamentul în ambulator. Măsurarea acestui indicator ia în calcul numărul de pacienţi care au început tratamentul direct în ambulator. La nivelul lunii decembrie erau 249 de pacienţi iar în ianuarie 327 de pacienti care primesc DOT in comunitate de la unul din voluntarii CPSS.
· SR apreciază că Centralizatorul de pacienți TB din proiect (administrat de UNOPA și utilizat și de ceilalți SR) este dificil de utilizat. Propune găsirea unei soluții care să permită transpunerea Centralizatorului din formatul MsXcel într-un alt format, mai usor de utilizat și mai fiabil (Ex.: astfel încât fiecare SR să poată identifica ușor numărul de clienți unici asistați lunar, din totalul pacienți).
· SR apreciază că propriile centralizatoare dezvoltate în MsXcel pot fi îmbunătățite, pentru a face mai ușoară numărarea datelor.
· SR a solicitat clarificarea definiției indicatorului “număr de pacienți susținuți cu DOT”. Echipa de M&E a Primitorului Principal a confirmat că indicatorul se referă la pacienții care urmează tratamentul TB și sunt supravegheați de un lucrător comunitar (suporter DOT), chiar dacă nu au acceptat să primească și tichete sociale pentru încurajarea aderenței la tratament. În consecință, numărul de pacienți care primesc tichete sociale poate fi mai mic decât numărul de pacienți susținuți cu DOT. 

Ref. Gradul de realizare al indicatorilor
· SR apreciază că valorile indicatorilor planificați pentru identificare activă sunt prea mari și nerealiste (15,000 de suspecti TB referiți pentru diagnosticare, din care 1,400 diagnosticați cu TB până la finalul proiectului).
· Până la data vizitei de monitorizare, SR a înregistrat 170 de lucrători comunitari (asistenți medicali comunitari, mediatori sanitari, medici de familie, asistenți ai medicilor de familie) din 240 planificați să fie identificați și instruiți până la finalul proiectului. SR anticipează că nu vor fi dificultăți de atingere (și chiar depășire) a țintei propuse. Doar o parte dintre lucrători erau însă activi în Q4 (restul erau din localități în care nu erau pacienți cu TB în tratament ambulatoriu).

Ref. Sustenabilitatea serviciilor 
· [bookmark: _GoBack]În județul Dolj, unii dintre mediatorii sanitari roma identificați în cadrul proiectului CPSS sunt activi, de fapt, prin intermediul unui proiect al organizației SASTIPEN, proiect care se încheie în luna mai 2016. Nu este clar dacă acești mediatori sanitari vor mai fi disponibil după această dată. SR s-a angajat că se va interesa despre această situație. 

